-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
डॉक्टर मन के बड़े लापरवाही, प्रसव कराए के बेरा लइका के दून्नो हाथ होगे फ्रैक्चर, छत्तीसगढ़ी में पढ़व अउ खबर
By
छत्तीसगढ़ी खबर | Published On: 11 Jun, 2018 | 9:44 PM GMT 05:30+
रायपुर: कांकेर के एक निजी अस्पताल म लापरवाही के आरोप लगात पीड़ित परिवार ह पुलिस म सिकायत दर्ज कराए हे। बता दन कि विश्रामपुरी के ललित नायक ह अपन पत्नी ल डिलीवरी बर सहर के मदर मैरी अस्पताल म 5 जून के भर्ती कराए रहिस। जन्म के बाद लइका के दून्नो हाथ म सूजन रहिस, जेला लेके परिजन मन जब डॉक्टर ले बात करिन त ओमन ल कउनो सही जवाब नइ मिलिस। उहें जब परिजन मन नवजात ल धमतरी लेके गिन त उहां सरकारी अस्पताल म ये बात के जानकारी होइस कि लइका के दून्नो हाथ म फ्रैक्चर हे। जेकर चलत परिजन मन अस्पताल के डॉक्टर मन के खिलाफ लापरवाही बरते के आरोप लगात। FIR दर्ज करे के मांग करे हे।
कांकेर म मॉनसून के सुरु होत ही बाढ़ के खतरा मंडराए लगे हे। असल म कांकेर जम्मो कोती ले नदिया ले घिरे हे। जेकर चलत बारिस होए म कई इलाका म बाढ़ जइसन स्थिति बन जाथे। उहें बाढ़ के स्थिति ले निपटे बर प्रसासन ह तइयारी पूरा कर ले हे। कउनो भी आपदा बर नगर सेना के जवान मन पूरी तरह तइयार हे। तइयारी ल परखे बर नगर सेना के जवान मन दुधावा डेम म अभ्यास करिन अऊ अपन तइयारी परखिन। नगर सेना के 30 जवान मन एकर बर बाढ़ के स्थिति ले निपटे बर तइयार करे गए हे। उहें बाढ़ आपदा ले निपटे बर सबले जरूरी उपकरन, लाइफ जैकेट के संख्या काफी कम हे, जेकर मांग प्रसासन ले करे गिस।
महिला एंव बाल विकास विभाग म आए दिन भ्रस्टाचार के नवा मामला आगु आथे। इहां ट्रेनिंग म नास्ता अऊ आवभगत बर मंगाए गये कलाकंद के नाव म मनमाना पइसा वसूले जात हे। जेमा ट्रेनिंग म प्रसिक्षन लेहे बर आए लोगन मन ल 92 रूपिया प्लेट के दर ले समोसा नास्ता खवाए के बिल लगाए गए हे। जबकि कलाकंद म 2300 सौ रूपिया किलो के हिसाब ले मंगाय जाए के बिल लगाए गए हे। RTI के तहत ये जममो मामला के खुलासा होइस हे, उहें ये मामला म जिला अधिकरी ह कैमरा के आगु कछु भी कहे ले मना कर दिस।
भिलाई म अवइया 14 जून के पीएम मोदी के आम सभा होए वाला हे। एकर बर तइयारी पूरा हो गिस हे। उहें मोदी के सभा ल लेके हर स्तर म एहतियात बरते जात हे। संग ही PM मोदी के आगमन ल लेके 3 हेलिपेड बनाए गिस हे, जेमा एक हेलिपेड मोदी बर अऊ दू हेलिपेड सुरक्षा कि दृष्टि ले जवान मन बर बनाए गए हे। उहें पीएम मोदी के हेलीकॉप्टर उतरे के बाद, सुरक्षा बर उपर ले दू हेलिकाप्टर घलो रही।
गरियाबंद के सासकीय कौंदकेरा लाईवीहुड कॉलेज म तीन छात्र मन के आत्महत्या के प्रयास करे के मामला आगु आइस हे। मिले जानकारी के अनुसार छात्र मन कॉलेज मैनेजमेंट के लापरवाही ले परेसान रहिन। ओमन अपन मूल दस्तावेज वापस मागत रहिन जेला कॉलेज प्रबंधन ह ओला जबरन अपन कना रखे हे। घटना के बाद कॉलेज म स्किल डेवलपमेंट के ट्रेनिंग लेत जम्मो छात्र मन हंगामा घलो करिन, अऊ कॉलेज प्रबंधन उपर कई आरोप लगाइन। फेर राजिम पुलिस ह मउका म पहुंचके मामला ल सांत कराइस।
INH News
Title For Web: fracture Newborn baby's two hand while delivery
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn